 

**בבית הדין הצבאי המחוזי**

**במחוז שיפוטי צפון**

בפני השופט: רס"ן (במיל') יגאל נמרודי

בעניין: התובע הצבאי (ע"י ב"כ, קמ"ש בת אל זיגמן וסגן שחר פנקס)

**נגד**

**הנאשם: ח/XXX סמל נ' ב' (ע"י ב"כ, סגן עדי דורפמן)**

הכרעת-דין

על פי הודאתו מורשע הנאשם בעבירות בהתאם לכתב אישום מתוקן, של שימוש בסם מסוכן, לפי סעיף 7 (א) + (ג) סיפא לפקודת הסמים המסוכנים [נוסח חדש], התשל"ג-1973, סירוב להיבדק לשם גילוי שימוש בסמים מסוכנים, לפי סעיפים 127א ו- 250א לחוק השיפוט הצבאי, תשט"ו-1955, בהתאם לכתב האישום המתוקן ולפרטים הנוספים.

**ניתנה היום, י"א בניסן התשפ"ג, 02.04.2023, והודעה בפומבי ובמעמד הצדדים.**

**\_\_\_\_\_\_\_\_\_\_\_**

שופט

גזר-דין

הנאשם הורשע על פי הודאתו בעבירות של שימוש בסם מסוכן, לפי סעיפים 7(א) ו- 7(ג) פקודת הסמים המסוכנים (נוסח חדש) תשל"ג 1973, וכן סירוב להיבדק לשם גילוי שימוש בסמים מסוכנים, לפי סעיפים 127א ו- 250א לחוק השיפוט הצבאי, תשט"ו-1955.

בחנתי את טיעוני הצדדים, נתתי דעתי לתיעוד שעולה מתוך ראיות ההגנה ולאחר בחינה של מכלול נסיבות העניין אני סבור כי מדובר בהסדר שהוא סביר ומאוזן. הוא מתיישב גם עם מדיניות הענישה הנוהגת.

בנסיבות אלה מצאתי לכבד את עתירתם המשותפת של הצדדים ולאמץ את הסדר הטיעון שהוצג.

**על הנאשם נגזרים, אפוא, העונשים הבאים:**

1. **חמישים (50) ימי מאסר לריצוי בפועל, שיימנו החל מיום מעצרו.**
2. **עונש מאסר מותנה בן עשרה (10) ימים למשך שנה (1), שלא יעבור עבירה לפי פקודת הסמים המסוכנים [נוסח חדש], התשל"ג-1973.**
3. **עונש מאסר מותנה בן עשרה (10) ימים למשך שנה (1), לבל יעבור עבירה לפי סעיף 127א+250א לחוק השיפוט הצבאי, התשט"ו-1955 או עבירה של אי קיום הוראות לפי סעיף 133 לחוק השיפוט הצבאי, אם יעבור עבירה לפי פקודת מטכ"ל 33.0220, למעט בגין שתיית משקה משכר.**
4. **שמונים ותשעה (89) ימי פסילה מלקבל ומלהחזיק רישיונות נהיגה צבאיים ואזרחיים החל מיום סיום ריצוי עונש המאסר. במועד זה יפקיד הנאשם את כלל רישיונותיו בסמכות רישוי צה"ל.**
5. **הורדה לדרגת טוראי.**

**זכות ערעור כחוק.**

**ניתן היום, י"א בניסן התשפ"ג, 02.04.2023, והודע בפומבי ובמעמד הצדדים.**

**\_\_\_\_\_\_\_\_\_\_\_**

**שופט**

**העתק נכון מהמקור  
  
ק' בית הדין**

**נערך על ידי: א.ל**

**בתאריך 23.04.2023**

**חתימת המגיה: סגן שיר בן-ארמון**